Document ID: 32004D0199

32004D0199
L 064/41
SLUŽBENI LIST EUROPSKE UNIJE
ODLUKA KOMISIJE
od 27. veljače 2004.
o izmjeni Odluke 93/52/EZ u pogledu priznavanja da su određene pokrajine Italije službeno slobodne od bruceloze
(priopćena pod brojem dokumenta C(2004) 558)
(Tekst značajan za EGP)
(2004/199/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 91/68/EEZ od 28. siječnja 1991. o uvjetima zdravlja životinja kojima se uređuje trgovina ovcama i kozama unutar Zajednice (1), a posebno njezin Prilog A poglavlje 1. točku II.,
budući da:
(1)
U Italiji je u pokrajinama Rieti i Viterbo (regija Lazio) bruceloza (Brucella melitensis) barem pet godina bila bolest koja podliježe obveznom prijavljivanju.
(2)
U pokrajinama Rieti i Viterbo barem je 99,8 % objekata u kojima se drže ovce ili koze službeno slobodno od bruceloze. Nadalje, te su se pokrajine obvezale udovoljavati Prilogu A, poglavlju I., točki II.(2) Direktive 91/68/EEZ.
(3)
Stoga se pokrajine Rieti i Viterbo trebaju proglasiti službeno slobodnima od bruceloze (Brucella melitensis).
(4)
Odluka Komisije 93/52/EEZ od 21. prosinca 1992. koja bilježi udovoljavanje određenih država članica ili regija zahtjevima koji se odnose na brucelozu (Brucella melitensis) i dodijeliti im status države članice ili regije službeno slobodne od te bolesti (2) treba se, stoga, primjereno izmijeniti.
(5)
Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU ODLUKU:
Članak 1.
Prilog II. Odluci 93/52/EEZ zamjenjuje se tekstom u Prilogu ovoj Odluci.
Članak 2.
Ova je Odluka upućena državama članicama.
Sastavljeno u Bruxellesu 27. veljače 2004.

Labels: 18
6